Legal Document

Category: 45

Text:
20. BAΣΙΛΙΚΟΝ ΔΙΑΤΑΓΜΑ υπ' αριθ. 692 της 26 Σεπτ./17 Οκτ. 1968 (ΦΕΚ Α΄  242) Περί εγκρίσεως και θέσεως εις εφαρμογήν Κανονισμού περί εγκαταστάσεως και ρυθμίσεως μαγνητικών πυξίδων των πλοίων. (Διόρθ. Ημαρτ. ΦΕΚ Α΄ 288 της 5 Δεκ. 1968) Έχοντες υπ' όψιν: 1.Το άρθρ. 5 του Ν.Δ.4258/1962 «περί κυρώσεως της υπογραφείσης εν Λονδίνω Διεθνούς Συμβάσεως «περί ασφαλείας της ανθρωπίνης ζωής εν θαλάσση 1960». 2.Το άρθρ. 4 του Νόμ. 4473/1965 «περί ελέγχου της ναυσιπλοΐας, Επιθεωρήσεως Εμπορικών Πλοίων και άλλων τινών διατάξεων». 3.Το άρθρ. 1 παρ. 1γ του Νόμ. 3141/1955 «περί συστάσεως παρά τω Υ.Ε.Ν. Συμβουλίου Εμπορικού Ναυτικού». 4.Την από 8.8.1968 γνωμοδότησιν του Συμβουλίου Εμπορικού Ναυτικού. 5.Την υπ' αριθ. 540/1968 γνωμοδότησιν του Συμβουλίου της Επικρατείας. Προτάσει του Ημετέρου επί της Εμπορικής Ναυτιλίας Υπουργού, απεφασίσαμεν και διατάσσομεν: Άρθρον μόνον.-Εγκρίνομεν και τίθεμεν εν ισχύϊ τον υπό της Επιθεωρήσεως Εμπορικών Πλοίων συνταχθέντα Κανονισμόν «περί εγκαταστάσεως και ρυθμίσεως μαγνητικών πυξίδων των πλοίων». ΚΑΝΟΝΙΣΜΟΣ Περί εγκαταστάσεως και ρυθμίσεως των  μαγνητικών πυξίδων των πλοίων Ορισμοί Άρθρ.1.-Κατά την εφαρμογήν του παρόντος Κανονισμού νοείται: α)«Νέον πλοίον»: Παν πλοίον του οποίου η τρόπις ετέθη την ημέραν της ενάρξεως ισχύος του παρόντος Κανονισμού ή μεταγενεστέρως. β)«Υπάρχον πλοίον»: Παν πλοίον το οποίον δεν είναι νέον. γ)«Τοπικός πλούς»: Ο μεταξύ δύο λιμένων πλους η συνολική απόστασις των οποίων δεν υπερβαίνει τα 6 μίλλια. δ)Πλους περιωρισμένης εκτάσεως: Ο πλους εντός του αυτού ή συνεχομένων κόλπων του οποίου η συνολική διαδρομή εκ του αφετηρίου λιμένος μέχρι του τελικού λιμένος κατάπλου δεν υπερβαίνει τα 80 μίλλια. Υποχρέωσις εφοδιασμού δια μαγνητικών  πυξίδων. Άρθρ.2.-Ο αριθμός των μαγνητικών πυξίδων τας οποίας υποχρεούται να φέρουν τα υπό ελληνικήν σημαίαν εμπορικά πλοία καθορίζεται υπό του εκάστοτε ισχύοντος κανονισμού «περί εφοδιασμού πλοίων δια ναυτιλιακών οργάνων, βιβλίων και χαρτών». Θέσεις μαγνητικών πυξίδων επί του πλοίου. Άρθρ.3.-1.Εφ' όσον κατ' εφαρμογήν του άρθρ. 2 του παρόντος Κανονισμού τα πλοία υποχρεούνται εις εγκατάστασιν μιας μαγνητικής πυξίδος, αύτη τοποθετείται εντός του θαλάμου πηδαλιουχίας του σκάφους και εις θέσιν παρά το οιακοστρόφιον εις τρόπον ώστε να είναι δυνατή η υπό του πηδαλιούχου ανάγνωσις του ανεμολογίου της πυξίδος. 2.Εφ' όσον κατ' εφαρμογήν του ως άνω άρθρ. 2 το πλοίον υποχρεούται εις εγκατάστασιν δύο μαγνητικών πυξίδων, η δευτέρα εξ αυτών τοποθετείται εκτός του θαλάμου πηδαλιουχίας του σκάφους και εις θέσιν επιτρέπουσαν την λήψιν διοπτεύσεων εξ αμφοτέρων των πλευρών του διαμήκους επιπέδου του σκάφους. 3.Εφ΄όσον κατ' εφαρμογήν του ως άνω άρθρ. 2 το πλοίον υποχρεούται εις εγκατάστασιν τριών μαγνητικών πυξίδων, η τρίτη εξ αυτών τοποθετείται εις την πρύμνην του σκάφους και εις τοιαύτην θέσιν ώστε να καθίσταται δυνατή η διακυβέρνησις του σκάφους δια του βοηθητικού πηδαλίου. Κατασκευή μαγνητικών πυξίδων. Άρθρ.4.-1.Αι προδιαγραφαί κατασκευής των επί των πλοίων εγκαθισταμένων μαγνητικών πυξίδων καθορίζονται εις το παράρτημα 1 του παρόντος Κανονισμού. 2.Αι επί των υπαρχόντων πλοίων υφιστάμεναι μαγνητικαί πυξίδες όσον αφορά την κατασκευήν των εξακολουθούν να γίνωνται αποδεκταί και μετά την εφαρμογήν του παρόντος Κανονισμού. 3.Μαγνητικαί πυξίδες, δια των οποίων εφοδιάζονται, τα πλοία εκ χωρών εκτός της Ελλάδος, γίνονται αποδεκταί εφ' όσον είναι τύπου εγκεκριμένου υπό της αρμοδίας Αρχής χώρας ήτις έχει αποδεχθή την εκάστοτε εν ισχύϊ Διεθνή Σύμβασιν «περί ασφαλείας της ανθρωπίνης ζωής εν θαλάσση». Ρύθμισις πυξίδων Άρθρ.5.-1.Η ρύθμισις των επί του πλοίου υφισταμένων μαγνητικών πυξίδων ενεργουμένη προς τον σκοπόν αφ' ενός της μειώσεως εις το ελάχιστον των συντελεστών οίτινες επιδρούν επί της κατευθύνσεως της μαγνητικής βελόνης και αφ' ετέρου προς τον σκοπόν του υπολογισμού εις εκάστην πορείαν του εναπομείναντος σφάλματος της παρεκτροπής απαιτείται εις τας κάτωθι περιπτώσεις: α)Όταν η μαγνητική πυξίς το πρώτον τοποθετήται επί πλοίου. β)Όταν το πλοίον υφίσταται συμφώνως προς τον ισχύοντα εκάστοτε Κανονισμόν «περί παρα-κολουθήσεως ναυπηγήσεων, μετασκευών και επισκευών πλοίων», μετασκευήν ευρείας εκτάσεως, ή επισκευήν δυναμένην να επηρεάση τον πρόσκαιρον και τον ημιμόνιμον μαγνητισμόν (Μετά την σελ. 220,9920) Σελ. 220,9921 349 – 037 Ασφάλεια ανθρώπινης ζωής στη θάλασσα 19.Γ.α.20 του πλοίου ή οσάκις τοποθετείται επί του πλοίου όργανον ή εξάρτημα εις την γειτονικήν της πυξίδος περιοχήν το οποίον δύναται να μεταβάλη την μαγνητικήν κατάστασιν του πλοίου εις βαθμόν επιδρώντα επί της ακριβείας των ενδείξεων της πυξίδος. γ)Οσάκις το πλοίον παραμένει ακινητοποιημένον δια χρονικόν διάστημα μείζον των 12 μηνών. δ)Οιονδήποτε χρόνον κατά την κρίσιν του πλοιάρχου, εφ' όσον έλαβε χώραν έκτακτον συμβάν, π.χ. σοβαραί ζημίαι προκληθείσαι εκ συγκρούσεως ή προσαράξεως, μεταφορά φορτίων εχόντων μαγνητικάς ιδιότητας φορτοεκφορτώσεως δια ηλεκτρομαγνητικών μέσων κλπ. ε)Ανεξαρτήτως των ανωτέρω, προκειμένου περί επιβατηγών πλοίων, εκτός των εκτελούντων τοπικούς πλόας και πλόας περιωρισμένης εκτάσεως ως και των επιβατηγών των μεταφερόντων επιβάτας άνευ καταβολής ναύλων, η ρύθμισις των πυξίδων δέον να ενεργήται ανά διετίαν. 2.α)Μεθ' εκάστην ρύθμισιν πυξίδος θα συντάσσεται πινακίδιον παρεκτροπών διετούς ισχύος μόνον δια έν εδαφ. 1ε του παρόντος άρθρου προβλεπόμενα πλοία, των δε λοιπών πλοίων αορίστου ισχύος. Το πινακίδιον δέον να υπογράφεται υπό της Ε.Ε.Π. ή των εν άρθρ. 6 προσώπων εχόντων τα απαιτούμενα προσόντα. β)Ευθύνη του πλοιάρχου δέον όπως πάντοτε ευρίσκεται επί του πλοίου πινακίδιον παρεκτροπών ανταποκρινόμενον εις την πραγματικήν από απόψεως μαγνητισμού κατάστασιν του πλοίου. Η έκδοσις πιστοποιητικού ασφαλείας ή Πρωτοκόλλου Γενικής Επιθεωρήσεως προϋποθέτει πάντοτε την επί του πλοίου ύπαρξιν ενημερωμένου πινακιδίου παρεκτροπών. γ)Εφ΄όσον πλοίον τι ενεργεί πλόας μεταξύ λιμένων της αλλοδαπής γίνονται αποδεκτά πινακίδια παρεκτροπών συνταχθέντα υπό αρμοδίων οργάνων εκδιδόντων τοιαύτα και δια πλοία υπό σημαίαν χώρας μετεχούσης της εκάστοτε εν ισχύϊ Διεθνούς Συμβάσεως «περί ασφαλείας της ανθρωπίνης ζωής εν θαλάσση». δ)Άπαντα τα πλοία, εκτός των επιβατηγών, των τοπικών πλόων, και πλόων περιωρισμένης εκτάσεως ως και επιβατηγών μεταφερόντων επιβάτας άνευ καταβολής ναύλου ως και των φορτηγών μέχρι 250 κ.ο.χ., δέον όπως εφοδιάζωνται δια βιβλίου παρεκτροπών εις ο θα καταχωρούνται αι επί τη βάσει μεθόδων της ναυσιπλοΐας υπολογιζόμεναι κατά την διάρκειαν του πλου παρεκτροπαί των πυξίδων του πλοίου. ε)Εν πλω η παρεκτροπή της μαγνητικής πυξίδος υπολογίζεται, εφ' όσον τούτο είναι δυνατόν, ανά τετράωρον, υπό του αξιωματικού φυλακής γεφύρας όστις φέρει και την ευθύνην του υπολογισμού ταύτης υπογράφων εις την οικείαν στήλην του βιβλίου παρεκτροπών. Σελ. 220,9922 349 – 038 Πτυχία ρυθμιστών πυξίδων. Άρθρ.6.-1.Τα πτυχία «ρυθμιστού πυξίδων» εκδίδονται υπό της Ε.Ε.Π. εις πρόσωπα αποδειχθέντα ικανά να ενεργούν ρυθμίσεις πυξίδων εμπορικών πλοίων, κατόπιν εξετάσεων επί της εν παραρτήματι ΙΙ του παρόντος Κανονισμού καθοριζομένης εξεταστέας ύλης. 2.Εις τας εν παρ. 1 του παρόντος άρθρου εξετάσεις μετέχουν Πλοίαρχοι Α΄ τάξεως Ε.Ν. έχοντες 6μηνον υπηρεσίαν ως βοηθοί ειδικού ρυθμιστού πυξίδων επί πλοίων. 3.Απόστρατοι αξιωματικοί Β.Ν. ειδικότητος ρυθμιστού πυξίδων εν τω Β.Ν. λαμβάνουν το οικείον πτυχίον άνευ εξετάσεων. Άρθρ.7.-Οι παραβάται του παρόντος υπόκεινται εις τας υπό του άρθρ. 11 του Νόμ. 4473/65 «περί ελέγχου της ναυσιπλοΐας, Επιθεωρήσεως Εμπορικών Πλοίων κλπ.» προβλεπομένας κυρώσεις. ΠΑΡΑΡΤΗΜΑ Ι Προδιαγραφαί κατασκευής μαγνητικών  πυξίδων 1.Άπαντα τα τμήματα εκ των οποίων κατασκευάζεται η μαγνητική πυξίς, εκτός των μαγνητών του συστήματος διευθύνσεως, δέον να είναι εξ αντιμαγνητικού υλικού εκτός της περιπτώσεως μαγνητικών πυξίδων μετά μεταδότου. Εις την τελευταίαν περίπτωσιν, θα είναι αναγκαίον να χρησιμοποιηθούν μαγνητικά υλικά πλην όμως οιονδήποτε παρεκτροπικόν αποτέλεσμα επί του συστήματος της πυξίδος δέον να είναι τοιούτον ώστε να συμφωνή προς τας απαιτήσεις της παρ. 8. 19.Γ.α.20 Ασφάλεια ανθρώπινης ζωής στη θάλασσα 2.α)Οι χρησιμοποιούμενοι μαγνήται εις το σύστημα διευθύνσεως δέον να είναι κατεσκευασμένοι εκ καταλλήλου μαγνητικού υλικού ισχυράς μαγνητικής εντάσεως εις τους πόλους αυτών. β)Ο χρόνος επαναφοράς του συστήματος διευθύνσεως εκατέρωθεν του μεσημβρινού δέον να είναι ο αυτός. γ)Το σύστημα διευθύνσεως δέον να διατηρήται εις την θέσιν του δια καταλλήλου μηχανισμού. Τούτο δέον να παραμένη ελεύθερον όταν το δοχείον κλίνη 10 ο  προς οιανδήποτε κατεύθυνσιν. Το δοχείον δέον όπως παραμένη οριζόντιον όταν η θήκη της πυξίδος κλίνη 40 ο  προς οιανδήποτε κατεύθυνσιν. δ)1)το βάρος του συστήματος διευθύνσεως εντός του υγρού του χρησιμοποιουμένου εντός του δοχείου της πυξίδος, θα είναι μεταξύ 4 και 8 γραμμαρίων, εκτός εάν η διάμετρος του ανεμολογίου υπερβαίνη τα 17 εκατοστά, οπόταν το βάρος τούτο δύναται να είναι μέχρι 12 γραμμαρίων. 2)Εις τας ξηράς πυξίδος το βάρος εις τον αέρα ολοκλήρου του συστήματος διευθύνσεως περιλαμβανομένου του καλύμματος της ακίδος θα είναι μεταξύ 10 και 20 γραμμαρίων. ε)Ο χρόνος επαναφοράς του συστήματος διευθύνσεως δια μίαν αρχικήν απόκλισιν 40 ο  εκ του μεσημβρινού θα είναι μεταξύ 23 και 35 δευτερολέπτων εις θερμοκρασίαν 13 ο  Κελσίου και κατά την έννοιαν του οριζοντίου επιπέδου. ς)Το επίπεδον του ανεμολογίου του συστήματος διευθύνσεως δεν θα σχηματίζη γωνίαν μεγαλυτέραν των 30 πρώτων της μοίρας μετά του οριζοντίου επιπέδου όταν το σύστημα διευθύνσεως συναρμολογήται εντός του δοχείου της πυξίδος. ζ)Η απόστασις μεταξύ της γραμμής πρώρας (HEAD) επί της θήκης της πυξίδος και του πλέον εξωτερικού άκρου του ανεμολογίου δεν θα είναι μεγαλυτέρα των 2,3 χιλιοστών. 3.Οι άξονες των δακτυλίων του συστήματος αναρτήσεως, η επιφάνεια του ανεμολογίου, η γραμμή πρώρας και τα σημεία επαφής των αξόνων θα κείνται επί του αυτού οριζοντίου επιπέδου όταν η εξωτερική ύαλος και η θέσις του καθρέπτου του αζιμουθίου ή ο κύκλος του αζιμουθίου είναι οριζόντια. Η υποδιαιρουμένη περιφέρεια μιας ξηράς πυξίδος ημπορεί να είναι κάτωθεν του οριζοντίου επιπέδου του οριζομένου από τα σημεία επαφής των αξόνων, πλην όμως η κατακόρυφος απόστασίς της από το επίπεδον τούτο δέον όπως μη υπερβαίνη τα 15, 12 Μ/Μ και εφ' όσον το δοχείον είναι εφωδιασμένον με σύστημα αναρτήσεως (CARDAN). 4.Aι υποδιαιρέσεις του ανεμολογίου δέον να σημειούνται είτε εις μοίρας, είτε εις ρόμβους, ημιρόμβους και τέταρτα ρόμβων ή εναλλάξ εις αμφότερα τα συστήματα. Εις την περίπτωσιν της πυξίδος πηδαλιουχήσεως η γραμμή πρώρας δέον να δύναται να αναγνωσθή υπό του πηδαλιούχου εξ αποστάσεως 1 μέτρου και 36 εκ. Εις την περίπτωσιν της προβαλλομένης ή ανακλωμένης εικόνος της κανονικής πυξίδος εις την αίθουσαν πηδαλίου το πεδίον ορα τότητος δέον να είναι τοιούτον ώστε να δύναται ένα άτομον συνήθους οράσεως να αναγιγνώσκη την πορείαν εις απόστασιν 1 μέτρου εκ του περισκοπικού σωλήνος. 5.Το χρησιμοποιούμενον υγρόν εντός του δοχείου της πυξίδος, θα είναι ελεύθερον φυσαλίδων και θα παραμένη ανεπηρέαστον εκ των μεταβολών της θερμοκρασίας –30 ο  έως +60 ο  Κελσίου. Το δοχείον θα είναι στεγανόν μη επιτρέπον την είσοδον αέρος ή διαφυγήν του εντός αυτού ευρισκομένου υγρού. 6.Το σύστημα διευθύνσεως της πυξίδος θα είναι κατεσκευασμένον κατά τοιούτον τρόπον ώστε λειτουργούν υπό την επίδρασιν καταλλήλων μαγνητικών διορθωτών, το σφάλμα του εις οιανδήποτε περίπτωσιν να μην υπερβαίνη τας 3 ο  κατά το οριζόντιον επίπεδον. 7.Κατάλληλα μέσα δέον όπως προβλέπωνται δια την πρόληψιν εκτοπίσεως δοχείου της πυξίδος υπό οιασδήποτε συνθήκας θαλάσσης και καιρού. 8.α)Σφάλμα. Το όλον σφάλμα διευθύνσεως (αποκλειομένου του σφάλματος γραμμής πρώρας) εις οιανδήποτε πορείαν, δεν θα είναι μεγαλύτερον των 20 πρώτων της μοίρας. Εις την περίπτωσιν των μαγνητικών πυξίδων μετά μεταδότου το σφάλμα διευθύνσεως εις το ανεμολόγιον με το μεταδίδον σύστημα εν ενεργεία, δεν θα είναι μεγαλύτερον των 35 πρώτων και το σφάλμα κατευθύνσεως εις οιονδήποτε επαναληπτικόν όργανον δεν θα υπερβαίνη την 1 ο . β)Τριβή. Όταν το ανεμολόγιον παρεκλίνη 2 ο  και ελευθερούται αρχικώς από την μίαν πλευράν του μεσημβρινού και εν συνεχεία από την ετέραν έκαστον υπολειπόμενον σφάλμα δεν θα υπερβαίνη τόξον 6 πρώτων. γ)Γραμμή πρώρας. Το κατακόρυφον επίπεδον το διερχόμενον δια της γραμμής πρώρας και του κέντρου του ανεμολογίου, δέον να είναι παράλληλον προς τον εμπρόσθιον και οπίσθιον άξονα αναρτήσεως (GIMBAL) και κάθετον προς τον εγκάρσιον άξονα του πλοίου με όριον εκτροπής μέχρις 20 πρώτων. δ)Αζιμουθιακή διόπτρα. Με το ορθώς σκοπευόμενον όργανον το σφάλμα εις εκάστην ανάγνωσιν δέον να μη υπερβαίνη τόξον 20 πρώτων μεταξύ των υψών 5 ο  κάτωθεν και 45 ο  άνωθεν του οριζοντίου επιπέδου, και τόξον 30 πρώτων δια ύψη άνω των 45 ο . 9.Το όνομα του κατασκευαστού ή προμηθευτού δέον όπως ευρίσκεται χαραγμένον επί του ανεμολογίου, τον εξωτερικόν δακτύλιον και την αζιμουθιακήν διόπτραν. Ο αύξων αριθμός δέον όπως ευρίσκεται χαραγμένος επί  (Μετά την σελ. 220,9922) Σελ. 220,9923 349 – 039 Ασφάλεια ανθρώπινης ζωής στη θάλασσα 19.Γ.α.20 του ανεμολογίου, του δοχείου, του δακτυλίου αναρτήσεως και της διατάξεως λήψεως αζιμούθ. 10.Η πυξίς δέον όπως τοποθετήται εντός θήκης καταλλήλου σχήματος εις τρόπον ώστε η κεντρική γραμμή των μαγνητών του συστήματος διευθύνσεως να μη απέχη ολιγώτερον του 1,05 μέτρων ή περισσότερον του 1,23 μέτρων εκ της κατωτέρας επιφανείας της θήκης της εφαπτομένης του καταστρώματος. 11.Η θήκη δέον όπως είναι ισχυρώς κατεσκευασμένη εκ ξυλείας αρίστης ποιότητος ή αντιμαγνητικού υλικού. Οιαδήποτε ελασματική κατασκευή, ως ο εξωτερικός δακτύλιον ή το κάλυμμα, δέον όπως είναι πάχους μικροτέρου των 20 μονάδων συμβατικού συστήματος μετρήσεως συρμάτων συστήματος μετρήσεως συρμάτων και αντιμαγνητική. Αι αγκύλαι ή κοχλίαι κλπ. δέον όπως είναι ωσαύτως κατεσκευασμέναι εξ αντιμαγνητικού υλικού. Η θήκη δέον όπως είναι ικανή να μετακινήται περιστροφικώς κατά γωνίαν τουλάχιστον έξ μοιρών όταν είναι τοποθετημένη δια των κοχλιών της επί του καταστρώματος. 12.Δέον όπως λαμβάνωνται μέτρα δια τον φωτισμόν της πυξίδος δι' ηλεκτρικού φωτός και δια λυχνίας ελαίου ανάγκης με κατάλληλον καυστήρα. Δέον όπως υπάρχη επίσης κατάλληλος διάταξις καλύψεως του ηλεκτρικού φωτός. 13.Η θήκη δέον όπως περιέχη διάταξιν κατάλληλον δια την διόρθωσιν των παρεκτροπών της πυξίδος των προκαλουμένων εκ του ημιμονίμου μαγνητισμού του πλοίου. Ουδέν μαγνητικόν εξάρτημα της διατάξεως ταύτης δέον να ευρίσκεται εγγύτερον του διπλασίου του μήκους των μαγνητών των συνιστώντων την διάταξιν διορθώσεως, εκ του συστήματος διευθύνσεως της πυξίδος. Η διάταξις διορθώσεως, δέον όπως είναι ικανή να εξουδετερώση τον συντελεστήν Β των 40 μοιρών και τον συντελεστήν Γ΄των 40 μοιρών. Όταν οι διορθωταί μαγνήται χρησιμοποιούνται προς τον σκοπόν αυτόν δέον όπως έχουν μήκος 20,16 εκ. και διάμετρον 0,94 εκ. ή 0,47 εκ. 14.Η θήκη δέον όπως περιέχη διάταξιν ικανήν να εξουδετερώνη τον κατακόρυφον μαγνητισμόν του πλοίου εις την θέσιν του ανεμολογίου. Το κέντρον των μαγνητών των συνιστώντων την διάταξιν ταύτην δεν θα είναι εγγύτερον του διπλασίου του μήκους των μαγνητών προς το σύστημα διευθύνσεως των πυξίδων. Η διάταξις δέον όπως επιδέχεται ρύθμισιν ούτως ώστε να εξασφαλίζηται κατακόρυφον πεδίον τουλάχιστον 0,75 ΟΕRSTED. Όταν οι μαγνήται σφάλματος εγκαρσίας κλίσεως, χρησιμοποιούνται δια τον σκοπόν αυτόν, δέον όπως έχουν μήκος 22,68 εκ. και διάμετρον 0,94 εκ. 15.Οι διορθωταί μαγνήται οι προβλεπόμενοι υπό των παρ. 13 και 14, δέον όπως είναι κατεσκευασμένοι εκ καταλλήλου μαγνητικού υλικού ισχυράς μαγνητικής εντάσεως εις τους πόλους αυτών. Σελ. 220,9924 349 – 040 16.Η θήκη δέον όπως περιέχη διάταξιν δια την αντιστάθμισιν των παρεκτροπών της πυξίδος των προκαλουμένων από τας οριζοντίους δυνάμεις εκ της επιδράσεως του μαλακού σιδήρου των πλοίων. Η διάταξις αύτη δέον όπως είναι ικανή να εξουδετερώση τον συντελεστήν Δ μέχρις 7 μοίρας. Όταν αι σφαίραι μαλακού σιδήρου χρησιμοποιούνται δια τον σκοπόν αυτόν δέον όπως εγκαθίστανται δια κοχλιών διαμέτρου 1,57 εκ. και γίνεται η ρύθμισις κατά τοιούτον τρόπον ώστε τα κέντρα των σφαιρών να ευρίσκωνται 12,6 εκ. άνωθεν των ασφαλιστικών αγκώνων. 17.Η θήκη δέον όπως περιέχη διάταξιν δια την αντιστάθμισιν των παρεκτροπών της πυξίδος των προκαλουμένων από τας κατακορύφους δυνάμεις εκ της επιδράσεως του μαλακού σιδήρου των πλοίων, πρώραθεν και πρύμνηθεν της θέσεως της πυξίδος. Όταν η ράβδος FLINDERS χρησιμοποιήται δια τον σκοπόν αυτόν δέον όπως αποτελήται εξ ομοιογενούς μαλακού σιδήρου διαμέτρου 7,56 εκ. και μήκους 3,78, 7, 56, 15,12 και 30, 24 εκ. 18.Οιονδήποτε υλικόν χρησιμοποιούμενον εις τας ανωτέρω διατάξεις δια την αντιστάθμισιν των διαφόρων παρεκτροπών, δέον όπως έχη ομοιόμορφον και υψηλήν μαγνητικήν διαπερατότητα, χαμηλήν απομαγνητίζουσα δύναμιν και αμελητέον παραμένοντα μαγνητισμόν. 19.Δέον όπως προβλέπωνται μέσα δια την σημείωσιν των θέσεων συστημάτων διορθώσεως των απαιτουμένων υπό των παρ. 13, 14 και 16. Όταν χρησιμοποιούνται, αριθμοί δεικνύοντες τας θέσεις των διατάξεων διορθώσεως των αναφερομένων εις τας παρ. 13 και 14, ούτοι δέον να αναγιγνώσκωνται εκ των κάτω προς τα άνω. 19.Γ.α.20 Ασφάλεια ανθρώπινης ζωής στη θάλασσα 20.Έν κλινόμετρον έχον ακτίνα 40 ο  του κύκλου, δέον όπως ευρίσκεται τοποθετημένον επί των θηκών των πυξίδων πηδαλιουχίας και διοπτηρίας. Το κλινόμετρον τούτο δέον όπως παραμένη ανεπηρέαστον από τας αλλαγάς θερμοκρασίας μεταξύ (-30 ο ) και (+60 ο ) Κελσίου. Η θήκη της διοπτηρίας πυξίδος δέον όπως φέρη εις το κάλυμμα αυτής κατάλληλον θυρίδα παρατηρήσεως. 21.Σειρά εκ τεσσάρων κοχλιών καταστρώματος, υποδοχών και απάντων των απαραιτήτων περικοχλίων, δέον όπως προβλέπεται δια την τοποθέτησιν και ασφάλισιν της θήκης επί του καταστρώματος. Οι κοχλίαι καταστρώματος, δέον όπως έχουν διάμετρον 1,89 εκ. και αι οπαί ασφαλίσεως της θήκης επί της βάσεως, δέον όπως ευρίσκωνται επί περιφερείας κύκλου διαμέτρου 40,32 εκ. 44,73 εκ, ή 57,96 εκ. και εις τας γωνίας ενός τετραγώνου αι πλευραί του οποίου κείνται πρώραθεν και πρύμνηθεν της θήκης κατά το εγκάρσιον και δεξιά και αριστερά κατά το διαμήκες. 22.α)Τα σημεία ενδείξεως πρώρας και πρύμνης της θήκης και οι άξονες των πρωραίων και πρυμναίων στροφέων του συστήματος αναρτήσεως, δέον όπως ευρίσκωνται επί του αυτού οριζοντίου επιπέδου, επιτρεπομένης δυνατότητος εκτροπής μέχρι 30 πρώτων λεπτών της μοίρας. β)Τα μαγνητικά πεδία τα παραγόμενα από τα συστήματα αντισταθμίσεως των οριζοντίων και κατακορύφων δυνάμεων του ημιμονίμου μαγνητισμού του πλοίου, δέον όπως είναι ομοιόμορφα εις την περιοχήν κινήσεως του συστήματος διευθύνσεως της πυξίδος. γ)Το κέντρον του συστήματος διορθώσεως της τεταρτοκυκλικής παρεκτροπής, δέον όπως ευρίσκεται επί του ιδίου οριζοντίου επιπέδου με εκείνον το οποίον περιέχει τα κέντρα των μαγνητών του συστήματος διευθύνσεως με μίαν ανοχήν 2% επί της πραγματικής διαμέτρου συστήματος διορθώσεως όταν η θήκη είναι κατακόρυφος. ΠΑΡΑΡΤΗΜΑ ΙΙ Πρόγραμμα εξετάσεων Θέματα Γραπτών και Προφορικών εξετάσεων: 1. Μαγνητισμός-Γήϊνον μαγνητικόν πεδίον. 2. Τι είναι φυσικός και τι τεχνικός μαγνήτης. 3. Τι είναι πόλοι και τι ουδετέρα ζώνη μαγν. βελόνης. 4. Τι καλείται μαγνητικόν φάσμα. 5. Πλοίον φαινόμενον καλείται «Μαγνητική Επαγωγή». 6. Τι είναι απόκλισις της μαγνητικής βελόνης, ποίας ονομασίας λαμβάνει αύτη και από τι εξαρτάται η αυξομείωσις των τιμών της. 7. Τι είναι έγκλισις της μαγνητικής βελόνης. 8. Τι είναι Γραμμή ολικής εντάσεως. 9. Τι είναι οριζοντία και τι κατακόρυφος συνιστώσα. 10. Τι είναι μαλακός και τι σκληρός σίδηρος. 11. Ποία η επίδρασις μαγνητικού πεδίου επί ράβδου μαλακού σιδήρου εις τας διαφόρους θέσεις αυτής εντός του πεδίου (δηλαδή εις θέσιν κάθετον, παράλληλον και λοξήν προς τας δυναμικάς γραμμάς του πεδίου). 12. Τι είναι μόνιμος μαγνητισμός. Πως δημιουργείται επί του πλοίου. 13. Τι είναι ημιμόνιμος μαγνητισμός. 14. Τι είναι παρεκτροπή της μαγνητικής πυξίδος και ποίας ονομασίας λαμβάνει αύτη. 15. Τι είναι αι συνιστώσαι Ρ.Q και R. 16. Τύποι μαλακού σιδήρου. Ανάλυσις παραγομένη παρεκτροπής εκ των διαφόρων τύπων μαλακού σιδήρου εις τας οκτώ βασικάς πορείας. 17. Συντελεσταί Α, Β, C, D, E. 18. Τι είναι αντισταθμισταί ή διορθωταί και ποίοι οι σκοποί των. 19. Είδη αντισταθμιστών. Επεξηγήσατε την επίδρασιν ενός εκάστου των αντισταθμιστών. 20. Αντιστάθμισις σφάλματος τοιχισμού. 21. Τι ελέγχεται προ της ενάρξεως αντισταθμίσεως πυξίδων και ποία η σειρά εργασιών αντισταθμίσεως. 22. Ποίαι αι υφιστάμεναι μέθοδοι αντισταθμίσεως. 23. Τι καλείται ρύθμισις πυξίδων. Σύνταξις πινακιδίου παρεκτροπών. 24. Κύριοι τύποι μαγνητικών πυξίδων χρησιμοποιούμενοι εις το Ε.Ν. 25. Λεπτομερής περιγραφή υγράς μαγνητικής πυξίδος. δ)Ο μαγνητικός πόλος του συστήματος αντισταθμίσεως παρεκτροπών προκαλουμένων από επαγωγήν κατακορύφων πεδίων του πλοίου, δέον όπως ευρίσκεται επί του ιδίου οριζοντίου επιπέδου του περιέχοντος τα κέντρα των μαγνητών του συστήματος διευθύνσεως ότε η θήκη είναι κατακόρυφος. ε)Όταν η θήκη της πυξίδος τοποθετήται επί μιας οριζοντίου επιφανείας το κλινόμετρον δέον όπως δεικνύη μηδέν μοίρας. Εις τον αυτόν επί της Εμπορικής Ναυτιλίας Υπουργόν, ανατίθεμεν την δημοσίευσιν και εκτέλεσιν του παρόντος. (Αντί για τη σελ. 220,9925(β) Σελ. 220,9925(γ) Τεύχος 1277 – Σελ. 39 Ασφάλεια ανθρώπινης ζωής στη θάλασσα 19.Γ.α.20